Document ID: 31998R2093

Uredba Komisije (ES) št. 2093/98
z dne 30. septembra 1998
o spremembi Uredbe (EGS) št. 1609/88 o določitvi zadnjega roka za uskladiščenje masla, prodanega na podlagi uredb (EGS) št. 3143/85 in (EGS) št. 570/88
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1587/96 [2], in zlasti člena 6(6) Uredbe,
ker je bilo treba na podlagi člena 1 Uredbe Komisije (EGS) št. 3143/85 z dne 11. novembra 1985 o prodaji po znižanih cenah intervencijskega masla, namenjenega neposredni porabi v obliki zgoščenega masla [3], kakor je bila nazadnje spremenjena z Uredbo (ES) št. 1802/95 [4], maslo, namenjeno prodaji, uskladiščiti pred datumom, ki se ga določi; ker se isti postopek uporabi za prodajo masla po režimu, določenem v Uredbi Komisije (ES) št. 2571/97 z dne 15. decembra 1997 o prodaji masla po znižanih cenah in dodelitvi pomoči za smetano, maslo in zgoščeno maslo za uporabo v proizvodnji peciva, sladoleda in drugih živil [5], kakor je bila nazadnje spremenjena z Uredbo (ES) št. 1982/98 [6];
ker Uredba Komisije (EGS) št. 1609/88 [7], kakor je bila nazadnje spremenjena z Uredbo (ES) št. 2408/97 [8], določa zadnji rok za uskladiščenje masla, prodanega na podlagi Uredbe (EGS) št. 3143/85 in Uredbe Komisije (EGS) št. 570/88 [9], kakor je bila nazadnje spremenjena z Uredbo (ES) št. 531/96 [10]; ker se je navedena uredba večkrat spremenila, da se spremeni datum uskladiščenja; ker se je ugotovilo, da se je vzadnjih dveh spremembah z uredbama Komisije (ES) št. 2224/97 [11] in (ES) št. 2408/97, pomotoma spremenil prvi odstavek člena 1 Uredbe (EGS) št. 1609/88 namesto drugega; ker bi bilo torej treba ponovno določiti pravilno obliko člena 1;
ker se je Uredba (EGS) št. 570/88 razveljavila in jo je nadomestila Uredba (ES) št. 2571/97; ker bi bilo treba sklicevanje ustrezno prilagoditi;
ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,
SPREJELA NASLEDNJO UREDBO:
Člen 1
Uredba (EGS) št. 1609/88 se spremeni:
1. v naslovu se "(EGS) št. 570/88" nadomesti z "(ES) št. 2571/97";
2. v členu 1 se prvi in drugi odstavek nadomestita z naslednjim besedilom:
"Maslo iz člena 1(1) Uredbe (EGS) št. 3143/85 je moralo biti prevzeto v skladiščenje pred 1. januarjem 1993.
Maslo iz člena 1(1)(a) Uredbe (ES) št. 2571/97 je moralo biti prevzeto v skladiščenje pred 1. julijem 1997."
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. septembra 1998

Labels: 3
17